**E-TUND – KOHTUME ÜHISES VIRTUAALSES KLASSIRUUMIS**

**TUNNIKAVA #452**

| **Tunni teema:** | **Kas tõesti on kohtunik ja prokurör kaks eri inimest?** |
| --- | --- |
| **Külalisõpetajad:** | **Liivi Loide**, Tartu Maakohtu kohtunik; kohtu esimees  **Kairi Kaldoja**, Lõuna ringkonnaprokuratuuri juhtivprokurör |
| **Õpilased:** | 4.-9. klass |
| **Tunni õpieesmärk:** | Õpilane teab, mis vahe on kohtunikul ja prokuräri ja mõistab, mis juhtub siis, kui keegi pahateoga hakkama saab. |
| **Seos RÕK-iga:** | [Sotsiaalne ja kodanikupädevus](https://etunnid.tagasikooli.ee/jarelvaatamiseks/sotsiaalne-ja-kodanikupadevus) |
| **45-minutilise tunni ülesehitus:**  **5 min 20 + 5 min 15 min**  ettevalmistus ja häälestus ülekanne + küsimused külalisõpetajale õpilaste iseseisev töö klassis | |
| **Tunni teema taust:** | Prokurör ja kohtunik on sageli ametid, mis lähevad segamini – mõlemad ju esindavad riiki, mõlemate tööpõld on suuresti kohtusaalis. Aga mida nad tegelikult teevad? Koostöös Eesti Kohtutega läheme õigusemõistmise nädala raames Tartu Maakohtusse. Sel korral on külas Tartu Maakohtu kohtunik ja kohtu esimees Liivi Loide ning Lõuna ringkonnaprokuratuuri juhtivprokurör Kairi Kaldoja, kes räägivad näidete varal, mis on kõige olulisem meelde jätta nii kuulekale noorele kui ka sellele, kes on tahtmatult või ka meelega seadusega pahuksisse sattunud. |
| **Häälestus:** | Otsida täherägastikust kohtuniku ja prokuröri ametiga seotud sõnu. Sõnad: prokurör, kohtunik, tõendid, õiglus, karistus, seadus, kohtusaal, otsus, ülekuulamine, süüdistus |
| **Õpilaste iseseisev**  **töö:** | 1) Vaadata prokuratuuri embleemi ja panna kirja, mida erinevad elemendid seal õpilase jaoks sümboliseerivad. Lisaks võib õpilastega rääkida, mida elemendid päriselt embleemil sümboliseerivad: **Kilp** - sümboliseerib baasi, vundamenti  **Mõõk** - kaitseelement, õigluse jaluleseadja; õigluse kaitse, säilimise ja järelvalve tagamine  **Riigivapp** - riigikord ja riigiõigus, mille kaitsel ja järelvalvel ollakse  **Tammevanik** - väärtuste-hinnangute kestvuse, püsivuse, alalhoidmise, hindamise sümbol  2) Kujundada kohtule embleem, millel on vähemalt 4 elementi. Kirjeldada, mida iga element embleemil sümboliseerib.  3) Vastata küsimusele: kummas ametis sina ennast tulevikus rohkem ette kujutaksid, kas kohtuniku või prokurörina. Miks? |